1. ปัจจัยความเสี่ยง

  1. ความเสี่ยงเกี่ยวกับการผลิต

  1.1 ความเสี่ยงจากการจัดหาวัตถุดิบ

บริษัทได้ประเมินความเสี่ยงในด้านการจัดหาวัตถุดิบ จากทั้งในและต่างประเทศ แล้ว
ไม่ปรากฏว่ามีความ

เสี่ยงในการจัดหาวัตถุดิบให้เพียงพอต่อการใช้ในการผลิตแต่อย่างใด
เนื่องจากบริษัทได้จัดทำแผนประมาณการขายและการผลิตล่วงหน้าและมีการประชุมหารือเพื่อประเมินสถานการณ์ในการเตรียมการการจัดซื้อวัตถุดิบให้เพียงพอและอยู่ในปริมาณที่เหมาะสมในเดือนถัดไป
แต่ในกรณีที่บริษัทมีความต้องการในการจัดหาวัตถุดิบหรือวัตถุประกอบ

ที่ใช้ในขบวนการผลิตเพิ่มขึ้น
ก็สามารถที่จะร้องขอความช่วยเหลือตามความเหมาะสมจากบริษัทในเครือ Lucite
International ได้ โดยเฉพาะ MMA ที่เป็นวัตถุดิบหลักในการผลิตแผ่นอะคริลิค

2.  ความเสี่ยงด้านราคาวัตถุดิบ

ราคาของวัตถุดิบหลักที่บริษัท ใช้ในการผลิต โดยเฉพาะ MMA และ เม็ดพลาสติก ABS/ HIP
ย่อมมีราคาที่

ผันผวนตามราคาน้ำมันดิบและผลิตภัณฑ์ปิโตรเคมี ของโลก
ความเสี่ยงในด้านการจัดซื้อก็คงเป็นไปตามกลไกการ

ตลาด ซึ่งอาจมีผลกระทบต่อผลกำไรจากการขายได้
ในกรณีที่บริษัทไม่สามารถผ่านต้นทุนการผลิตที่เพิ่มขึ้นได้ ให้แก่ลูกค้า อันอาจเนื่องมาจากหลายสาเหตุ
เช่น การแข่งขันทางด้านราคาสูงจากผู้ผลิตภายในและต่างประเทศ หรือ
สภาพการตลาดและเศรษฐกิจของประเทศและในภูมิภาคที่อาจไม่เอื้ออำนวยในการปรับราคาขึ้นตามราคาวัตถุดิบที่เพิ่มขึ้น

  2. ความเสี่ยงในการประกอบธุรกิจ

  2.1 ความเสี่ยงด้านคู่แข่งใหม่

ในปีที่ผ่านมา มีคู่แข่งขันรายใหม่ในกลุ่มผลิตภัณฑ์พลาสติกระบบเครื่องรีด (Extrusion)
บ้างในส่วนของ

แผ่นพลาสติกลูกฟูก ( PP profile) ซึ่งทำให้ผลกำไรและยอดจำหน่ายตกลงไปจากปีก่อน
แต่บริษัทไม่ได้เลือกในการเข้าไปตัดราคาขายเพื่อรักษาส่วนแบ่งการตลาด
เนื่องจากไม่เป็นผลดีในระยะยาวที่กระทบต่อความเชื่อมั่นในด้านคุณภาพสินค้า
ซึ่งแม้บริษัทจะเสียส่วนแบ่งการตลาดไปในระดับหนึ่ง
แต่ก็ยังคงรักษาฐานลูกค้าระดับบนทั้งในและต่างประเทศไว้ได้
ซึ่งผลการแข่งขันจากคู่แข่งรายใหม่ดังกล่าวที่ต่างตัดราคาขายกัน
ทำให้คู่แข่งขันบางรายได้ปิดตัวไปในที่สุดเนื่องจากไม่สามารถทำกำไรจากการดำเนินการเช่นนั้นได้

  สำหรับคู่แข่งด้านแผ่นอะคริลิค ในปีทีผ่านมา ไม่มีคู่แข่งรายใหม่เกิดขึ้นระหว่างปี
  แต่มีการปิดกิจการของ

ผู้ผลิตรายใหญ่รายหนึ่ง ส่งผลให้บริษัทได้รับ ออร์เดอร์ การสั่งซื้อมากขึ้นจากทั้งในและต่างประเทศ

2.2 ความเสี่ยงจากการซื้อขายสินค้าเป็นเงินตราต่างประเทศ

บริษัทต้องเผชิญกับความเสี่ยงจากอัตราแลกเปลี่ยนที่เกิดจากการนำเข้าวัตถุดิบและเครื่องจักร
และรายได้

จากการขายมีบางส่วนที่เป็นเงินตราต่างประเทศ

ผู้บริหารได้ใช้กลยุทธ์ในการป้องกันความเสี่ยงเพื่อลดความไม่แน่นอนของกระแสเงินสดในอนาคตที่เกิดจากการเปลี่ยนแปลงของอัตราแลกเปลี่ยน
โดยการเปิดบัญชีเงินฝากในสกุลเงินตราต่างประเทศ
เพื่อฝากเงินที่ได้รับจากรายได้ที่เป็นเงินตราต่างประเทศและนำเงินส่วนนี้มาชำระค่าสินค้าและเครื่องจักร
และใช้เครื่องมืออนุพันธ์ทางการเงิน เช่น สัญญาอัตราแลกเปลี่ยนเงินตราต่างประเทศล่วงหน้า

3. ความเสี่ยงด้านการบริหารจัดการ

3.1 ความเสี่ยงจากการซื้อสินค้าจากผู้ถือหุ้นรายใหญ่

การจัดซื้อสินค้าและวัตถุดิบจากกลุ่มบริษัท Lucite International
ซึ่งเป็นผู้ถือหุ้นรายใหญ่ของบริษัท ไม่

พบว่ามีความเสี่ยงหรือผลกระทบในเชิงลบแต่อย่างใด ทั้งนี้
เพราะการจัดซื้อวัตถุดิบส่วนใหญ่เป็นการสั่งซื้อจากผู้ขายในประเทศ หรือกรณีมีการนำเข้าสินค้า
การดำเนินการจะอยู่ภายใต้การจัดการโดยตรงของบริษัท
ตามข้อตกลงและเงื่อนไขที่ทำไว้กับลูกค้าเป็นราย ๆ ไป
และเพื่อให้ได้ราคาของวัตถุดิบเป็นไปตามราคาตลาด บริษัทฯ จึงมีการติดตามราคา
โดยสืบราคาจากผู้ผลิตและผู้จำหน่ายรายอื่น ๆ ด้วย

  แต่ในกรณีน้ำยา MMA ที่ใช้ผลิตแผ่นอะคริลิค กลับเป็นผลดีที่บริษัทมีหลักประกันทางด้านการจัดซื้อได้

ปริมาณตามที่ต้องการ
ซึ่งในกรณีเกิดภาวะที่วัตถุดิบขาดแคลนหรือไม่เพียงพอต่อความต้องการในการผลิต
จนเป็นเหตุให้ผู้ขายในประเทศไม่สามารถส่งมอบวัตถุดิบตามปริมาณที่ตกลงกันไว้
บริษัทสามารถร้องขอให้กลุ่มบริษัท Lucite International ซึ่งเป็นผู้ผลิต MMA
รายใหญ่ที่สุดของโลก ให้จัดหาและส่งมอบตามปริมาณที่บริษัทต้องการ

3.2 ความเสี่ยงจากการที่บริษัท มีผู้ถือหุ้นรายใหญ่ถือหุ้น > 50%

ถึงแม้ว่า กลุ่มบริษัท Lucite International บริษัท เอเชียติ๊ก อะคริลิค จำกัด และบริษัท
อี๊สเอเชียติ๊ก

(ประเทศไทย) จำกัด (มหาชน) ถือหุ้นในบริษัท ร้อยละ 79.21
ของทุนจดทะเบียนที่ออกและชำระเต็มมูลค่าแล้ว จึง0ส่งผลให้สามารถควบคุมมติที่ประชุมผู้ถือหุ้นได้
ไม่ว่าจะเป็นเรื่องการแต่งตั้งกรรมการ
หรือการขอมติในเรื่องอื่นที่ต้องใช้เสียงส่วนใหญ่ของที่ประชุมผู้ถือหุ้นก็ตาม
แต่เพื่อให้มีการบริหารกิจการอย่างโปร่งใส คณะกรรมการของบริษัท
จึงมีการแต่งตั้งกรรมการอิสระถึง 3 ท่านและยังเป็นกรรมการตรวจสอบ (Audit Committee)
ซึ่งล้วนแล้วแต่เป็นผู้ทรงคุณวุฒิ รวมทั้งกรรมการท่านอื่น ๆ
ที่มีความเชี่ยวชาญและมีหลักการในการบริหารมาร่วมในการบริหารงาน
เพื่อให้เกิดประโยชน์สูงสุดต่อบริษัทและผู้ถือหุ้น